Likumprojekts

**Grozījumi Maksājumu pakalpojumu un elektroniskās naudas likumā**

Izdarīt Maksājumu pakalpojumu un elektroniskās naudas likumā (Latvijas Vēstnesis, 2010, 43. nr.; 2011, 52., 85. nr.; 2013, 128., 187. nr.; 2014, 92. nr.; 2015, 248. nr.; 2016, 108., 241. nr.; 2017, 54., 222. nr.; 2018, 132. nr.; 2019, 75., 228. nr.) šādus grozījumus:

1. Aizstāt visā likumā, izņemot pārejas noteikumus, vārdus "terorisma finansēšana" (attiecīgā locījumā) ar vārdiem "terorisma un proliferācijas finansēšana" (attiecīgā locījumā).

2. Izteikt 44.1 panta pirmās daļas ievaddaļu šādā redakcijā:

"(1) Ziņas par klientu, tā maksājumu kontu un lietošanā esošiem individuālajiem seifiem Valsts ieņēmumu dienestam kā kontu reģistra pārzinim sniedzamas atbilstoši [Kontu reģistra likumā](https://likumi.lv/ta/id/287271-kontu-registra-likums) noteiktajam apjomam un kārtībai. Maksājumu pakalpojumu sniedzējam, kas noteikts šā likuma [2. panta](https://likumi.lv/ta/id/206634#p2) otrās daļas 2., 4., 7. un 8. punktā, ir pienākums sniegt šīs ziņas par šādām personām un to maksājumu kontiem un lietošanā esošiem individuālajiem seifiem:".

3. Aizstāt 52. panta sestajā daļā vārdus "Noziedzīgi iegūtu līdzekļu legalizācijas novēršanas dienestam" ar vārdiem "Finanšu izlūkošanas dienestam".

4. Papildināt informatīvo atsauci uz Eiropas Savienības direktīvām ar 5. un 6. punktu šādā redakcijā:

5) Eiropas Parlamenta un Padomes 2015. gada 20. maija direktīvas (ES) 2015/849 par to, lai nepieļautu finanšu sistēmas izmantošanu nelikumīgi iegūtu līdzekļu legalizēšanai vai teroristu finansēšanai, un ar ko groza Eiropas Parlamenta un Padomes regulu (ES) Nr. 684/2012 un atceļ Eiropas Parlamenta un Padomes direktīvu 2005/60/EK un Komisijas direktīvu 2006/70/EK;

6) Eiropas Parlamenta un Padomes 2018. gada 30. maija direktīvas (ES) 2018/843, ar ko groza direktīvu (ES) 2015/849 par to, lai nepieļautu finanšu sistēmas izmantošanu nelikumīgi iegūtu līdzekļu legalizēšanai vai teroristu finansēšanai, un ar ko groza direktīvas 2009/138/EK un 2013/36/ES."

Likums stājas spēkā 2020. gada 1. februārī.

Finanšu ministrs

J. Reirs